Den øvre grensen er 35, men legen gjør alltid en helhetsvurdering. BMI-tallet er kun et av mange aspekter som det tas hensyn til når man skal planlegge fertilitetsbehandling. Sjansen for å lykkes med assistert befruktning ser ikke ut til å være vesentlig lavere for overvektige sammenlignet med normalvektige kvinner. Det er imidlertid en økt risiko for svangerskapskomplikasjoner med økende BMI som for eksempel høyt blodtrykk/ svangerskapsforgiftning, svangerskapsdiabetes og fødselskomplikasjoner. Vektreduksjon i forkant av behandlingen kan redusere risiko for slike komplikasjoner.